Referat fra bestyrelsesmøde afholdt torsdag den 24. februar 2022 kl. 18.00

Til stede var: Christian, Anni, Mikael, Sanne, Vibeke, Orla, Knud og Eva

Afbud fra: Ole, Jan og Bernt

l. **Orientering fra ejendomslederen**

Punktet udgår da Bernt er syg

**2. Orientering fra formanden**

Ådalsparken har fået et tilbud fra Hørsholm Kommune om, at vi kan overtage udebelysningen på vores område. Denne sag har kørt i mange år, så det er godt den endelig er afsluttet. Ådalsparken sparer ca. 270.000 pr. år.

Christian har været i retten omkring injuriesagen. Der er procedure den 9. marts 2022.

Christian orienterede om, at vandforbruget i 2010 var kr. 390.000 pr måned og i 2020 kr. 424.000.

Christian oplyste, at Hørsholm Kommune havde meddelt, at hvis de skulle give tilskud til discgolfbane, så skulle borgerne i Hørsholm Kommune have adgang. Dette er blevet afvist i henhold til lovgivningen. Med baggrund i udmeldingen fra Hørsholm Kommune, har Jakob Greve søgt DAB, Aktive fællesskaber, der har bevilget kr. 10.000. Derfor kan arbejdet igangsættes når vejret tillader det.

Eva oplyste, at julefesten den 27. november 2021 blev aflyst lørdag morgen på grund af Corona. Der var tilmeldt 60 voksne og 54 børn. Da familierne ikke skulle snydes for gaver m.m., blev der hurtigt lørdag formiddag stillet 27 borde op i salen, hvor gaver, godteposer m.m., så blev afhentet af familierne. Dette fungerede perfekt.

Eva oplyste, at fastelavnsfesten i år bliver afholdt udendørs. Der er tilmeldt 41 børn og 51 voksne.

3. **Trivselsregler og husdyrhold (medbring de udsendte trivselsregler)**

Udkastet blev gennemgået og tilrettet, med de bemærkninger bestyrelsen havde.

4. **Parkeringspladser**

Udvalget har haft møde, hvor de besigtigede området omkring etablering af p-pladser. Mogens Bundgaard fra DAB udarbejder et skitseforslag.

5. **El-ladestandere**

Bestyrelsen vil undersøge, hvilke planer Hørsholm Kommune har for etablering af ladestandere.

Eva foreslog, at der udsendes et spørgeskema til beboerne omkring behov/kommende behov for ladestandere. Det blev besluttet, at Knud udarbejder dette spørgeskema.

6. **Affaldssortering**

Der blev omdelt et skitseforslag til etablering af ”Molokker”, der skal arbejdes videre med dette.

7. Afdelingsmøder

Det blev besluttet, at afholde det ordinære afdelingsmøde den 16. juni 2022 kl. 18.00

På næste møde skal ekstraordinære afdelingsmøder drøftes.

8. **Eventuelt**

Næste bestyrelsesmøde afholdes 10. marts kl. 18.00

**Efterskrift:**

**Det foreslås, at mødet 10. marts ændres til mandag den 14. marts 2022 kl. 18:00, da resultatet af spørgeskemaundersøgelsen foreligger.**

Referent Eva